ముంబై : ఆర్థిక మంత్రి అరుణ్ జైట్లీ కేంద్ర బడ్జెట్లో పేర్కొన్న రాబడి లక్ష్యాలు సాధించగల స్థాయిలోనే ఉన్నాయని అంతర్జాతీయ రేటింగ్ సంస్థ ‘ఫిచ్’ పేర్కొంది. పన్నుల వ్యవస్థను మరింత విస్తృతం చేయడం ద్వారా క్రమంగా ఆర్థిక పరిస్థితిని మెరుగుపరుచుకునేందుకు ప్రభుత్వం ప్రయత్నిస్తోందని తెలిపింది. అయితే ఇందుకు సంబంధించిన సంస్కరణలను ప్రభుత్వం నిదానంగానే అమలు చేస్తుందని అంచనా వేసింది. ద్రవ్యలోటును జిడిపిలో మూడు శాతం దగ్గరే కట్టడి చేయడాన్ని మరో ఏడాదికి వాయిదా వేసినా ఆర్థిక పరిస్థితిని మెరుగుపరచడానికి కట్టుబడి ఉన్నట్టు ప్రభుత్వం ప్రకటించడాన్ని ఫిచ్ గుర్తు చేసింది. ఈ ఆర్థిక సంవత్సరం ద్రవ్యలోటును జిడిపిలో 3.5 శాతం మించకుండా చూడాలన్న ప్రభుత్వ లక్ష్యం కూడా నెరవేరుతుందనే భావిస్తున్నట్టు ఫిచ్ రేటింగ్స్ డైరెక్టర్ థామస్ రూక్మాకర్ చెప్పారు. సబ్సిడీల భారం జిడిపిలో 1.7 శాతానికి చేరినందున రక్షణ బడ్జెట్ వంటి ఖర్చులు తగ్గించుకోవడం ముఖ్యమన్నారు. వ్యవసాయ ఆదాయాన్ని పన్నుల పరిధిలోకి తేనందున పన్నుల చెల్లింపుదారుల సంఖ్యను విస్తృతం చేయాలన్న లక్ష్యం ఆశించిన స్థాయిలో నెరవేరక పోవచ్చని తెలిపింది.
mumbai : aardhika mantri arun jaitley kendra badjetlo perkonna rabadi lakshyaalu saadhinchagala sthaayiloonae unnaayani antarjaatiiya rating samstha ‘fitch’ perkondi. pannula vyavasthanu marinta vistrutam cheyadam dwara kramangaa aardhika paristhitini meruguparuchukunenduka prabhutvam prayatnistondani telipindi. ayithe induku sambandhinchina samskaranalanu prabhutvam nidaanamgaane amalu chestundani anchana vesindi. dravyalotunu jidipilo moodu saatam daggare kattadi cheyadaanni maro edaadiki vaayidaa vesina aardhika paristhitini meruguparachadaaniki kattubadi unnattu prabhutvam prakatinchadaanni fitch gurtu chesindi. ee aardhika samvatsaram dravyalotunu jidipilo 3.5 saatam minchakunda chudalanna prabhutva lakshyam kuudaa neraverutundane bhaavistunnattu fitch ratings director thamas rookmakar cheppaaru. subsidila bharam jidipilo 1.7 saataaniki cherinanduna rakshana budget vanti kharchulu tagginchukovadam mukhyamannaru. vyavasaaya aadaayaanni pannula paridhiloki tenanduna pannula chellimpudaarula sankhyanu vistrutam cheyalanna lakshyam aasinchina sthaayilo neraveraka povachani telipindi.